**LĒMUMS**

Liepājā

|  |  |
| --- | --- |
| 2022.gada 18.augustā |  Nr.310/12(prot. Nr.12, 10.§) |

Par 2016.gada 13.oktobra lēmuma Nr.356

atzīšanu par spēku zaudējušu

 2021.gada 21.decembrī Ministru kabinetā atbalstītais pedagogu darba samaksas finansēšanas modelis “Skolēns pašvaldībā” paredz lēmumu pieņemšanas decentralizāciju un mērķdotācijas aprēķina principa maiņu. Būtiskākās izmaiņas, ko paredz noteikumu projekts, ir pāreja no spēkā esošajā regulējumā noteiktā finansējuma aprēķina sasaistes ar zemāko pedagoga mēneša darba algas likmi uz finansējuma aprēķinu, kas balstīts uz mērķdotācijas apmēru vienam izglītojamam, kā arī mērķdotācijas aprēķins pašvaldībai, nevis katrai izglītības iestādei.Noteikumu projekts nostiprina konceptuālajā ziņojumā trīs noteiktās prasības pašvaldībām, pirmkārt, pienākumu un atbildību, veicot mērķdotācijas sadali izglītības iestādēm, rūpēties par kvalitatīva izglītības procesa nodrošināšanu katrā izglītības iestādē, otrkārt, pedagogu atlīdzības noteikšanā nodrošināt noteiktās zemākās mēneša darba algas likmes piemērošanu, treškārt, ne mazāk kā 7 procenti no pašvaldībai aprēķinātās mērķdotācijas jāizlieto atbalsta personāla (izglītības iestādes bibliotekāra, skolotāja logopēda, izglītības psihologa, speciālā pedagoga, pedagoga karjeras konsultanta, pedagoga palīga) darba samaksai un ne vairāk kā 15 procenti no pašvaldībai aprēķinātās mērķdotācijas jāizlieto izglītības iestāžu administrācijas (iestādes vadītāja un viņa vietnieku) darba samaksai.

Pamatojoties uz Ministru kabineta 2022.gada 21.jūnija noteikumiem Nr.376 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”, Liepājas valstspilsētas pašvaldības domes 2021.gada 16.decembra saistošo noteikumu Nr.25 “Par Liepājas valstspilsētas pašvaldības budžetu 2022.gadam” 12.punkta 12.1.apakšpunktu, ņemot vērā, ka Liepājas pilsētas pašvaldības iestādei “Liepājas pilsētas Izglītības pārvalde” ir noteiktas pilnvaras sagatavot iekšējo kārtību par valsts budžeta mērķdotāciju sadali vispārējās izglītības iestāžu pedagogu darba samaksai, izskatot Liepājas valstspilsētas pašvaldības domes pastāvīgās Izglītības, kultūras un sporta komitejas 2022.gada 11.augusta lēmumu (sēdes protokols Nr.8) un pastāvīgās Finanšu komitejas 2022.gada 11.augusta lēmumu (sēdes protokols Nr.9), Liepājas valstspilsētas pašvaldības dome **nolemj:**

1. Atzīt par spēku zaudējušu Liepājas pilsētas domes 2016.gada 13.oktobra lēmumu Nr.356 “Par valsts budžeta mērķdotācijas aprēķina un sadales kārtības Liepājas pilsētas vispārējās izglītības iestāžu pedagogu darba samaksai nolikuma apstiprināšanu”.

2. Apstiprināt Liepājas valstspilsētas pašvaldības domes 2022.gada 18.augusta nolikumu Nr.22 “Par Liepājas pilsētas domes 2016.gada 13.oktobra nolikuma Nr.18 “Valsts budžeta mērķdotācijas aprēķina un sadales kārtība Liepājas pilsētas vispārējās izglītības iestāžu pedagogu darba samaksai” atzīšanu par spēku zaudējušu”.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas pilsētas Izglītības pārvaldei, Finanšu pārvaldei, pašvaldības izpilddirektoram |